แผนกระตุ้นเศรษฐกิจของ ปธน.บารัค โอบาม่า ได้รับการอนุมัติจากรัฐสภาแล้ว
แผนกระตุ้นเศรษฐกิจสหรัฐฉบับล่าสุด ของประธานาธิบดีบารัค โอบาม่า ได้รับอนุมัติจากรัฐสภาแล้วด้วยมูลค่าราว 787,000 ล้านดอลล่าร์ ซึ่งประธานา
และแม้ว่าบรรดานักเศรษฐศาสตร์ส่วนหญ่ต่างเชื่อว่าแผนฉบับใหม่เป็นสิ่งจำเป็นในการกระตุ้นเศรษฐกิจที่ซบเซาแต่ผู้เชี่ยวชาญบางคนเห็นว่าจำนวนเงิน 787,000 ล้านดอลล่าร์ ยังน้อยเกินไป คณะทำงานด้านเศรษฐกิจของประธานาธิบดีบารัคโอบาม่า ระบุว่า แผนกระตุ้นเศรษฐกิจฉบับใหม่ จะช่วยสร้างหรือรักษาตำแหน่งงานได้ราว4 ล้านตำแหน่ง แต่ MarkZandi หัวหน้านักเศรษฐศาสตร์จากเว็บไซต์ Economy.com ของสถาบัน Moody ประเมินว่าแผนดังกล่าว จะช่วยสร้างงานได้เพียง2 ล้าน 2 แสนตำแหน่งภายในปี 2010 นั่นหมายความว่า อัตราการว่างงานในสหรัฐจะสูงขึ้นเกือบถึงระดับ 10% คุณ Zandi กล่าวผ่านรายการโทรทัศน์Fox News Sunday ว่าแผนกระตุ้นเศรษฐกิจฉบับนี้เป็นความคิดที่ดีแต่จำนวนเงิน 787,000 ล้านดอลล่าร์ ยังน้อยเกินไปที่จะช่วยแก้ไขภาวะวิฤตเศรษฐกิจในปัจจุบันได้ นักเศรษฐศาสตร์แห่งสถาบัน Moodyผู้นี้บอกว่า ภาวะวิกฤตทางเศรษฐกิจในปัจจุบันต้องอาศัยแผนขนาดใหญ่กว่านี้เขาคิดว่าอีกเพียงแค่หนึ่งปีก็จะมีการพูดถึงเรื่องแผนกระตุ้นเศรษฐกิจรอบใหม่ขึ้นมาอีกอย่างไรก็ตาม ที่ปรึกษาอาวุโสด้านเศรษฐกิจของทำเนียบขาว David Axelrod กล่าวผ่านสถานีโทรทัศน์ NBC ว่าแม้จะมีความคิดเห็นที่แตกต่างจากบรรดานักเศรษฐศาสตร์ แต่เขาเชื่อว่าจำนวนเงินที่ใช้ในแผนนี้เหมาะสมแล้ว นอกจากปัญหาการว่างงานแล้วปัญหาใหญ่ทางเศรษฐกิจอีกปัญหาหนึ่ง ที่รัฐบาลประธานาธิบดีโอบาม่าต้องเผชิญก็คือประชาชนอเมริกันหลายครอบครัว กำลังจะถูกยึดบ้าน ในขณะที่ธนาคารต่างๆ ก็มีหนี้เสียมากมายและไม่สามารถหรือไม่ต้องการจะปล่อยสินเชื่อ เมื่อสัปดาห์ที่แล้วรัฐมนตรีว่าการกระทรวงการคลังสหรัฐ Timothy Geitner เพิ่งประกาศแผนเข้าซื้อหนี้เสียของสถาบันการเงินมูลค่า 1 ล้านล้านดอลล่าร์ แต่แผนนี้ ไม่ได้รับการตอบรับจากนักลงทุนในตลาดหุ้นWall Street เนื่องจากนักลงทุนมองว่า เป็นแผนที่ไม่มีมาตรการจำเพาะเจาะจง คุณ Eric Schmidt ประธานฝ่ายบริหารของบริษัทGoogle ให้ความเห็นว่ารัฐบาลสหรัฐจำเป็นต้องแก้ไขปัญหาตลาดสินเชื่อฝืดเคืองและปัญหาบ้านถูกยึด อย่างรวดเร็วที่สุดเท่าที่จะทำได้